**Lumina dulce**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumina dulce

...

N-am visat s-ajung în viață cineva,

Singurul meu vis era legat de tine

Știam ce bogăție prin tine voi avea,

În visul meu frumos era atât de bine!

...

În visul meu frumos era atât de bine,

Eram amândoi pe o planetă-albastră

Și câtă frumusețe era în lumea noastră,

Născuți să împlinim mirabile destine!

...

Știam ce bogăție prin tine voi avea,

Știam asta de mult, încă din prima zi,

Trăiam doar să primesc timid privirea ta,

Știind dintotdeauna că tu a mea vei fi!

...

Singurul meu vis era legat de tine

Când de mii de ori eram noi împreună

Eu de mii de ori te prindeam de mână

Și visul nu voiam să se mai termine!

....

N-am visat s-ajung în viață cineva,

Cu tine am plecat la început de drum,

Mă rătăcisem, dar te-am găsit acum,

Când sorb lumina dulce din privirea ta!